กฎกระทรวง ฉบับที่ 472 (พ.ศ. 2546) ออกตามความในพระราชบัญญัติการผังเมือง พ.ศ. 2518

กฎกระทรวง
กฎกระทรวง
ฉบับที่
๔๗๒ (พ.ศ. ๒๕๔๖)
ออกตามความในพระราชบัญญัติการผังเมือง
พ.ศ. ๒๕๑๘[๑]
 

อาศัยอำนาจตามความในมาตรา ๕
แห่งพระราชบัญญัติการผังเมือง พ.ศ .๒๕๑๘ และมาตรา ๒๖ วรรคหนึ่ง และวรรคสาม
แห่งพระราชบัญญัติการผังเมือง พ.ศ. ๒๕๑๘ ซึ่งแก้ไขเพิ่มเติมโดยพระราชบัญญัติการผังเมือง
(ฉบับที่ ๓) พ.ศ. ๒๕๓๕
อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล
ซึ่งมาตรา ๒๙ ประกอบกับมาตรา ๓๕ มาตรา ๓๖ มาตรา ๔๘ มาตรา ๔๙ และมาตรา ๕๐
ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมาย
รัฐมนตรีว่าการกระทรวงมหาดไทยออกกฎกระทรวงไว้ ดังต่อไปนี้

ให้เพิ่มความต่อไปนี้เป็นวรรคสองของข้อ ๑๖
แห่งกฎกระทรวง ฉบับที่ ๓๒๓ (พ.ศ. ๒๕๔๐) ออกตามความในพระราชบัญญัติการผังเมือง พ.ศ.
๒๕๑๘ ซึ่งได้รับการขยายระยะเวลาการใช้บังคับเป็นครั้งที่สอง โดยกฎกระทรวงกำหนดการขยายระยะเวลาการใช้บังคับผังเมืองรวม
พ.ศ. ๒๕๔๖
ที่ดินประเภทนี้ ในบริเวณหมายเลข ๑๐.๒๓
นอกจากให้ใช้ประโยชน์ที่ดินตามวรรคหนึ่งแล้วให้ใช้ประโยชน์ที่ดินเพื่อการอยู่อาศัยได้ด้วย


ให้ไว้
ณ วันที่ ๑๐ กันยายน พ.ศ. ๒๕๔๖
ประมวล รุจนเสรี
รัฐมนตรีช่วยว่าการฯ
ปฏิบัติราชการแทน
รัฐมนตรีว่าการกระทรวงมหาดไทย
หมายเหตุ
:- เหตุผลในการประกาศใช้กฎกระทรวงฉบับนี้ คือ
โดยที่เป็นการสมควรแก้ไขเพิ่มเติมข้อกำหนดเกี่ยวกับการใช้ประโยชน์ที่ดินประเภทสถาบันราชการ
การสาธารณูปโภคและสาธารณูปการ ในบริเวณโรงงานสุรา จังหวัดร้อยเอ็ด กรมสรรพสามิต
ตามที่กำหนดในกฎกระทรวง ฉบับที่ ๓๒๓ (พ.ศ. ๒๕๔๐)
ออกตามความในพระราชบัญญัติการผังเมือง พ.ศ. ๒๕๑๘
ซึ่งได้รับการขยายระยะเวลาการใช้บังคับเป็นครั้งที่สอง
โดยกฎกระทรวงกำหนดการขยายระยะเวลาการใช้บังคับผังเมืองรวม พ.ศ. ๒๕๔๖
เพื่อให้มีการใช้ประโยชน์ที่ดินในพื้นที่บางส่วนของที่ดินประเภทดังกล่าวเพื่อการอยู่อาศัยได้ด้วย
ทั้งนี้ เพื่อรองรับการโยกย้ายราษฎรที่อยู่อาศัยอยู่ในเขตโบราณสถานกำแพงเมือง 
คูเมืองร้อยเอ็ด จึงจำเป็นต้องออกกฎกระทรวงนี้




























ศิริยา/พิมพ์
๑๐
เมษายน ๒๕๕๐

สุนันทา/ตรวจ
๒๐
เมษายน ๒๕๕๐

[๑]
ราชกิจจานุเบกษา เล่ม ๑๒๐/ตอนที่ ๙๓ ก/หน้า ๑๒/๓๐ กันยายน ๒๕๔๖